Jan Tøssebro

Jan Fredrik Støren Tøssebro (født 1954) er dr. polit. i sosiologi (1985) og professor emeritus i sosialt arbeid ved NTNU siden 2022.

Hans primære forskningsinteresse er samfunnsvitenskapelige problemstillinger knyttet til funksjonshemming, særlig slike som er i skjæringspunktet mot politikk. Dette inkluderer spørsmål som avvikling av institusjoner, en inkluderende skole, familier med funksjonshemmede barn, levekår og tilknytning til arbeidslivet.

Jan har også sittet i flere offentlige utvalg knyttet til politikken om funksjonshemmete, som Manneråkutvalget (NOU 2001: 22), Syseutvalget (NOU 2005: 8) og Graverutvalget (2008: 1; 2009: 14). Han var leder av Statens Råd for Funksjonshemmede fra 2003-2007 og medlem av Likestillings- og diskrimineringsnemda fra 2008-2012. I 2010 utgav han innføringsboka Hva er funksjonshemming i Universitetsforlaget serie Hva er.

Han var tidligere direktør ved NTNU Samfunnsforskning.

 Priser og utmerkelser 
 2006: NFUs ærespris for å ha vært uløselig knyttet til kunnskap om levekårene til mennesker med utviklingshemming
 2011: SOR-prisen for sitt forskningsarbeid og engasjements betydning for utviklingshemmede

 Referanser 

 Eksterne lenker 
 Jan Tøssebro hos Samforsk.no

Kategori:Norske sosiologiprofessorer
Kategori:Professorer ved NTNU